《题小鸾所居疏香阁（三首） 次仲女蕙齐韵》
明代·沈宛君

远碧绕庭色，参差映日明。
竹间翠烟发，竹外双鸠鸣。
径曲繁枝袅，嫣红入望盈。
博山微一缕，烟浮画罗生。
芳树清风起，飘飖落霰轻。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。